
REPUBLIKA HRVATSKA
DJEČJI VRTIĆ METKOVIĆ
KLASA: 601-08/26-01/03
URBROJ: 2117-107-01-26-1
Metković, 13.kolovoza 2026. godine  
	 NACRT PRIJEDLOGA PRAVILNIKA 
O PROVEDBI POSTUPAKA JEDNOSTAVNE NABAVE 


POZIV JAVNOSTI ZA DOSTAVU MIŠLJENJA, PRIMJEDBI I PRIJEDLOGA  PUTEM INTERNETSKOG SAVJETOVANJA SA JAVNOŠĆU

	RAZLOZI DONOŠENJA               
AKTA
	
Pravna osnova za donošenje ovog Pravilnika sadržana je u članku 86. stavku 3. Zakona o izmjenama i dopunama Zakona o javnoj nabavi („Narodne novine“, broj 48/26; u daljnjem tekstu: Zakon), kojim je naručiteljima ostavljen rok od tri mjeseca od stupanja Zakona na snagu za usklađivanje općih akata kojima se uređuju pravila, uvjeti i postupci jednostavne nabave te planova nabave. Zakon je stupio na snagu 16. svibnja 2026. godine, a njime su značajno izmijenjene odredbe o jednostavnoj nabavi, osobito pragovi jednostavne nabave, pragovi za objavu u planu nabave i evidenciju u registru ugovora, obveza provedbe postupaka putem EOJN RH te osiguravanja pravne zaštite za postupke procijenjene vrijednosti iznad 15.000,00 eura.
Donošenje novog Pravilnika potrebno je radi usklađivanja s važećim zakonodavnim okvirom, preciznijeg uređenja pojedinih instituta, veće pravne sigurnosti te unaprjeđenja učinkovitosti i ekonomičnosti postupaka jednostavne nabave, uključujući njihovu digitaliziranu provedbu putem EOJN RH.
Usklađivanje s promjenama, zakonska je obveza Dječjeg vrtića Metković te je ono preduvjet za zakonito provođenje svih postupaka jednostavne nabave od 1. rujna 2026. godine. 

	
CILJEVI PROVOĐENJA                     SAVJETOVANJA
	
Cilj provođenja savjetovanja je upoznati javnost s prijedlogom ovog Pravilnika te pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u dokument.

	
	

	ROK ZA PODNOŠENJE MIŠLJENJA, PRIMJEDBI  I PRIJEDLOGA
	 14. kolovoza 2026. godine – 22. kolovoza 2026. godine

	
	

	ADRESA I NAČIN PODNOŠENJA MIŠLJENJA, PRIMJEDBI I PRIJEDLOGA
	Pisane primjedbe na  prijedlog Pravilnika dostavljaju se na zadanom obrascu (koji se nalazi u prilogu) i to elektroničkom poštom na e-mail tajnistvo@vrticimetkovic.hr s naznakom ˝Javno savjetovanje – Prijedlog Pravilnika o provedbi postupaka jednostavne nabave  ˝.

	
Sukladno odredbama članka 11. Zakona o pravu na pristup informacijama („NN“, broj: 25/13, 85/15 i 69/22) nakon provedenog savjetovanja sa javnošću, nositelj izrade akta dužan je o prihvaćenim/neprihvaćenim primjedbama i prijedlozima obavijestiti javnost putem svoje web stranice na kojoj će objaviti Izvješće o provedenom savjetovanju sa javnošću.




 
RAVNATELJICA
Julijana Bebić v.r.

